Document ID: 31996R0206

Komisijas Regula (EK) Nr. 206/96
(1996. gada 2. februāris),
kas groza Regulu (EK) Nr. 97/95, ar kuru paredz sīki izstrādātus noteikumus par to, kā piemērot Padomes Regulu (EEK) Nr. 1766/92 attiecībā uz minimālo cenu un kompensācijas maksājumiem, kas pienākas kartupeļu audzētājiem, un Padomes Regulu (EK) Nr. 1868/94, ar ko nosaka kvotu sistēmu attiecībā uz kartupeļu cietes ražošanu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1994. gada 27. jūlija Regulu (EK) Nr. 1868/94, ar ko nosaka kvotu sistēmu attiecībā uz kartupeļu cietes ražošanu [1], kurā jaunākie grozījumi izdarīti ar Regulu (EK) Nr. 1863/95 [2], un jo īpaši tās 8. pantu,
ņemot vērā Padomes 1988. gada 25. jūlija Regulu (EEK) Nr. 2503/88 par muitas noliktavām [3] un jo īpaši tās 18. pantu,
tā kā Komisijas Regula (EK) Nr. 97/95 [4], kurā jaunākie grozījumi izdarīti ar Regulu (EK) Nr. 1949/95 [5], paredz sīki izstrādātus noteikumus par to, kā attiecībā uz minimālo cenu un kompensācijas maksājumiem, kas pienākas kartupeļu audzētājiem, piemērot Padomes Regulu (EEK) Nr. 1766/92 [6], kurā jaunākie grozījumi izdarīti ar Regulu (EK) Nr. 1863/95 [7], un Regulu (EK) Nr. 1868/94, ar ko ievieš kvotu sistēmu attiecībā uz kartupeļu cietes ražošanu;
tā kā ar produktiem, uz kuriem attiecas muitas noliktavas procedūra, var veikt tikai konkrētas standartdarbības, kas uzskaitītas 28. panta 4. punktā Komisijas Regulā (EEK) Nr. 3665/87 [8], kurā jaunākie grozījumi izdarīti ar Regulu (EK) Nr. 1384/95 [9]; tā kā to darbību definīcijas, kas nav paredzētas iepriekšminētajā pantā, ir skaidri noteiktas katrai attiecīgai nozarei;
tā kā gadījumā, ja nepārstrādāto cieti glabā vaļēju veikalos, noliktavās vai ostas tvertnēs, ar nolūku eksportam piemērot avansa kompensāciju izmaksas procedūru, lai labāk izmantotu esošo noliktavu ietilpību, jāļauj tajā pašā ostas tvertnē vai noliktavā glabāt dažādas porcijas eksporta kompensācijām paredzēto produktu, kas ietilpst tajā pašā nomenklatūras apakšpozīcijā; tā kā šīs tiesības jāattiecina tikai uz Kopienas produktiem;
tā kā Regulas (EK) Nr. 97/95 16. panta 1. punktā noteiktās sankcijas jāpārskata, ņemot vērā nodokļus, ko piemēro atbilstīgi jaunajiem kopējiem muitas tarifiem;
tā kā Regula (EK) Nr. 97/95 norāda to, kas jādara ar to cietes ražošanas uzņēmumu apakškvotām, kuri apvienojas, maina īpašnieku vai izbeidz komerciālu darbību; tā kā ir būtiski novērst to, ka apakškvotu izmaiņas, ko izraisa uzņēmumu apvienošanās, rada zaudējumus kartupeļu audzētājiem; tā kā jāļauj dalībvalstīm sadalīt apakškvotas citiem cietes ražošanas uzņēmumiem, kas tieši nav apvienojušies;
tā kā šajā regulā paredzētie pasākumi ir saskaņā ar Labības nozares pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulu (EK) Nr. 97/95 groza šādi.
1. Pēc 15. panta pievieno šādu 15.a pantu:
"15.a pants
Ja cietes ražošanas uzņēmumā saražoto nepārstrādāto cieti glabā vaļēju saskaņā ar muitas noliktavas vai brīvās zonas procedūru, lai saņemtu avansa kompensāciju, kas definēta Padomes Regulā (EEK) Nr. 565/80 [10], tad tajā pašā uzglabāšanas vietā papildus darbībām, kuras minētas Regulas (EEK) Nr. 3665/87 28. panta 4. punktā, šo cieti var arī samaisīt ar citu eksporta kompensācijām paredzēto cieti, kas ietilpst tajā pašā nomenklatūras apakšpozīcijā, kam ir tās pašas tehniskās īpašības un kas atbilst nosacījumiem, ar kādiem piešķir eksporta kompensācijas, un uz ko attiecas arī režīms, kurš paredzēts Regulā (EEK) Nr. 3665/87 vai Regulā (EEK) Nr. 565/80."
2. Regulas 16. panta 1. punktu aizstāj ar šādu punktu:
"1. Attiecībā uz nepārstrādātu cieti vai jebkuru atvasinātu produktu, kas uzskaitīti Komisijas Regulas (EEK) Nr. 1518/95 [*] OV L 147, 30.6.1995., 55. lpp. pielikumā vai uz ko attiecas Komisijas Regula (EK) Nr. 1222/94 [**] OV L 136, 31.5.1994., 8. lpp., attiecīgā dalībvalsts daudzumiem, ko uzskata par realizētiem iekšējā tirgū 14. panta 1. punkta otras daļas nozīmē, nosaka vienotas likmes summu, kuru aprēķina par tonnu nepārstrādātas cietes un kura ir vienāda ar kopējo muitas tarifu, kas piemērojams par tonnu cietes ar KN kodu 11081300 tajā tirdzniecības gadā, kurā šī ciete vai atvasinātais produkts ražots, palielinot to par 10 %."
3. Regulas 17. pantu papildina ar šādu 4. punktu:
"4. Ja, piemērojot 1.a punktu, viena vai vairāku apvienojušos cietes ražošanas uzņēmumu ražotnes pārtrauc ražošanu, tādā veidā nopietni apdraudot cietes ražošanai paredzētu kartupeļu ražošanas turpināšanu apgabalā, kurš iepriekš ir apgādājis šo uzņēmumu vai šos uzņēmumus:
- dalībvalsts var prasīt, lai apvienotais uzņēmums nodod dalībvalstij apakškvotu, kas sākotnēji piešķirta uzņēmumam, kura ražotnes ir izbeigušas ražošanu, un
- jebkuru kvotu, kas nodota saskaņā ar pirmo ievilkumu, dalībvalsts var pārdalīt jebkuram citam cietes ražošanas uzņēmumam, kurš apņemas attiecīgajā apgabalā ražot cieti."
2. pants
Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī.
To piemēro no 1995. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 1996. gada 2. februārī

Labels: 2
17
3
6
15